
หมายเหตุประกอบงบการเงิน
หมายเหตุที่ 1 - สรุปนโยบายบัญชีที่สำคัญ
1. 
การบันทึกบัญชี

การบันทึกบัญชีถือปฏิบัติตามเกณฑ์คงค้าง  
2. 
ค่าเผื่อหนี้สงสัยจะสูญ

การเคหะแห่งชาติ  ได้ตั้งค่าเผื่อหนี้สงสัยจะสูญตามระเบียบกระทรวงการคลัง ว่าด้วยการบัญชีและการเงินของรัฐวิสาหกิจ พ.ศ. 2548 ประกาศ ณ วันที่  27 ตุลาคม 2548  กำหนดให้ตั้งสำรองหนี้สูญสำหรับลูกหนี้ที่มิใช่ส่วนราชการและรัฐวิสาหกิจที่มีหนี้ค้างเกินกว่าหนึ่งปี ให้ตั้งสำรองหนี้สูญเต็มจำนวน  แต่ถ้าไม่เกินหนึ่งปีให้ตั้งตามเกณฑ์ที่คณะกรรมการรัฐวิสาหกิจกำหนด ดังนี้

	ระยะเวลาที่หนี้ค้างชำระ
	อัตราร้อยละของหนี้สงสัยจะสูญ

	เกินกว่า  6  เดือน  แต่ไม่เกิน  12  เดือน
	50

	เกินกว่า  12  เดือน  
	100



ส่วนลูกหนี้ค่าเช่าซื้อค้างชำระไม่มีการตั้งค่าเผื่อหนี้สงสัยจะสูญ  เนื่องจากลูกหนี้ดังกล่าว  ยังมิได้มีกรรมสิทธิ์ในบ้านและที่ดินที่เช่าซื้อ ถ้าลูกหนี้ผิดนัดชำระหนี้ การเคหะแห่งชาติสามารถยึดบ้านและที่ดินดังกล่าวเพื่อนำไปขายต่อไป จึงไม่เกิดหนี้สูญ
3.  
เงินลงทุนชั่วคราว  เงินลงทุนที่ถือไว้ไม่เกินหนึ่งปี  ประกอบด้วย
3.1
เงินฝากประจำเกินกว่า  3  เดือน  ของกองทุนประกันภัย
3.2
พันธบัตรโดยมีสัญญาว่าจะซื้อหรือขายคืน  เป็นตราสารหนี้ระยะสั้นแสดงในงบดุลด้วยราคาทุน
4.  
สินค้าคงเหลือ  สินค้าที่มีไว้เพื่อขาย ประกอบด้วย

4.1
โครงการเช่าซื้อรอโอน แสดงตามราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า
· ราคาทุนเป็นราคา ณ วันที่ก่อสร้างแล้วเสร็จรวมดอกเบี้ยที่เกิดจากการกู้ยืมที่ใช้เพื่อก่อสร้างโครงการ
· มูลค่าสุทธิที่จะได้รับของโครงการเช่าซื้อรอโอน แยกเป็นดังนี้
1.
โครงการเคหะชุมชนที่มีการประกาศให้ส่วนลดพิเศษ เพื่อแก้ไขปัญหาการขาย ใช้ราคาขายตามประกาศของโครงการเป็นมูลค่าสุทธิที่จะได้รับ
2.
โครงการเคหะชุมชนที่ไม่ได้ประกาศให้ส่วนลดพิเศษ  ซึ่งสินค้าคงเหลือยังคงขายได้โดยต่อเนื่องตามราคาที่ประกาศขายเดิม  กำหนดใช้ราคาขายปัจจุบันเป็นมูลค่าสุทธิที่จะได้รับ
3.
โครงการปรับปรุงชุมชนแออัด  (จัดหาที่อยู่อาศัยใหม่)  ใช้ราคาขายปัจจุบันเป็นมูลค่าสุทธิที่คาดว่าจะได้รับ  เนื่องจากเป็นราคาที่สอดคล้องกับสภาวะตลาดอสังหาริมทรัพย์ในปัจจุบันและเป็นโครงการที่รัฐให้เงินอุดหนุนเพื่อช่วยเหลือผู้ได้รับความเดือดร้อนเรื่องที่อยู่อาศัยกรณีเร่งด่วน
4.2
โครงการระหว่างก่อสร้าง (เช่าซื้อ)  แสดงมูลค่าตามต้นทุนที่เกิดขึ้นจริง  รวมทั้งดอกเบี้ย  ที่เกิดจากเงินกู้ที่นำมาใช้ในการก่อสร้างโครงการ  และจะโอนเป็นโครงการเช่าซื้อรอโอนเมื่อโครงการแล้วเสร็จ
5. 
เงินลงทุนระยะยาว  เงินลงทุนที่ถือไว้เกินหนึ่งปี  ประกอบด้วย
5.1   
ตราสารทุนที่ไม่อยู่ในความต้องการของตลาด  ถือเป็นเงินลงทุนทั่วไปแสดงในงบดุลด้วยราคาทุน  มูลค่าที่ลดลงจากการด้อยค่ารับรู้เป็นรายการขาดทุนจากการด้อยค่าของเงินลงทุนในงบกำไรขาดทุน
5.2
 เงินฝากประจำเพื่อค้ำประกันเงินกู้เคหะสงเคราะห์และสวัสดิการของพนักงาน  
ซึ่งธนาคารผู้ให้กู้กำหนดให้การเคหะแห่งชาติต้องดำรงวงเงินฝากไว้เพื่อเป็นการค้ำประกันการกู้ยืม
6.   
ที่ดินเพื่อการจัดประโยชน์และพัฒนาในอนาคต
บันทึกบัญชีตามราคาทุน  โดยรวมดอกเบี้ยที่เกิดจากเงินกู้ยืมที่นำไปซื้อที่ดิน  และค่าใช้จ่าย  เกี่ยวกับการพัฒนาและปรับปรุงที่ดินไว้ด้วย
7.  ที่ดิน อาคารและอุปกรณ์ 
7.1
ที่ดิน  อาคารและอุปกรณ์  บันทึกบัญชีตามราคาทุน ณ วันที่ได้มาหรือก่อสร้างแล้วเสร็จ  ค่าเสื่อมราคาคำนวณจากราคาทุนของสินทรัพย์  โดยวิธีเส้นตรงตามอายุการใช้งานโดยไม่คิดมูลค่าซาก  ดังนี้
	ประเภท
	อัตราร้อยละ

	-
อาคารสำนักงาน  โรงบำบัดน้ำเสีย
	3

	-
โรงเก็บพัสดุ
	5

	-
สนามกีฬาและสวนสาธารณะ  บ่อบาดาล
	20

	-
เครื่องใช้สำนักงาน ยานพาหนะ เครื่องมือเครื่องใช้ในการประปา
	20


7.2
อาคารให้เช่า  บันทึกบัญชีตามราคาทุน  ณ  วันที่ก่อสร้างแล้วเสร็จ  รวมดอกเบี้ยที่เกิดจากการกู้ยืมที่นำมาเพื่อก่อสร้างโครงการ ค่าเสื่อมราคาคำนวณจากราคาทุนของสินทรัพย์ โดยวิธีเส้นตรงเฉลี่ยตามอายุการใช้งานโดยประมาณ ซึ่งอยู่ระหว่าง 20 – 331/3 ปี  หรือร้อยละ 3 - 5 ต่อปี  
7.3
สินทรัพย์ที่ได้รับจากการบริจาค  บันทึกบัญชีเป็นส่วนเกินทุนจากการบริจาคในราคาทุนหรือราคาที่กรรมการประเมินราคากำหนดค่าเสื่อมราคาของสินทรัพย์ที่ได้รับจากการบริจาคที่ไม่ได้ก่อให้เกิด    รายได้โดยตรงจะนำไปหักจากส่วนเกินทุนจากการบริจาค
8. 
สินทรัพย์ระหว่างก่อสร้าง
โครงการระหว่างก่อสร้าง  หมายถึง  โครงการเช่าที่อยู่ระหว่างการก่อสร้าง แสดงต้นทุนการก่อสร้างที่เกิดขึ้นจริง รวมทั้งดอกเบี้ยที่เกิดจากเงินกู้ที่นำมาใช้ในการก่อสร้างโครงการ
9. 
การรับรู้รายได้
9.1
รายได้ที่จะได้รับจากการให้เช่าซื้อบันทึกเป็นบัญชีรอโอน  (แสดงเป็นรายการหักจาก  ลูกหนี้ยังไม่ถึงกำหนดชำระในงบดุล)  และจะรับรู้เป็นรายได้ดังนี้
9.1.1
กำไรจากการให้เช่าซื้อ  รับรู้เป็นรายได้ทั้งจำนวน ณ วันขาย
9.1.2
ดอกเบี้ยรับจากการให้เช่าซื้อ  รับรู้เป็นรายได้ตามงวดบัญชีที่ถึงกำหนดชำระ
9.1.3
รายได้จากการให้เช่าซื้อ  รับรู้เป็นรายได้ตามอายุสัญญา  โดยวิธีเส้นตรง
9.2
รายได้ที่ได้รับจากอาคารเช่า  รับรู้เป็นรายได้ตามงวดบัญชีที่ถึงกำหนดชำระ
9.3
รายได้ที่ได้รับจากงานก่อสร้างตามสัญญาโครงการเคหะข้าราชการและหน่วยงานอื่น  จะมีการรับรู้รายได้ในแต่ละรอบระยะเวลาบัญชีตามผลงานก่อสร้างที่ทำเสร็จในรอบระยะเวลาบัญชีนั้น  โดยใช้ต้นทุนค่าก่อสร้างที่เกิดขึ้นในระหว่างงวดเปรียบเทียบกับวงเงินค่าก่อสร้างตามสัญญาในการกำหนดขั้นความสำเร็จของงานระหว่างก่อสร้าง
9.4
การหยุดรับรู้รายได้  ใช้เกณฑ์การหยุดรับรู้รายได้สำหรับหนี้ที่ผิดนัดค้างชำระค่างวดเกินกว่า  6  งวด
9.5
กรณีการขายที่ให้ส่วนลดแก่ผู้ซื้อหรือผู้เช่า  แสดงรายการรายได้ที่ได้รับจากการให้เช่าซื้อหรือรายได้ค่าเช่า โดยหักด้วยส่วนลดตามประเภทรายได้นั้น
10. 
การแปลงค่าเงินตราต่างประเทศ
หนี้สินที่เป็นเงินตราต่างประเทศบันทึกบัญชีเป็นเงินบาท  โดยใช้อัตราแลกเปลี่ยนของธนาคารพาณิชย์ ณ วันที่เกิดรายการนั้น สำหรับยอดคงเหลือ  ณ  วันสิ้นงวดบัญชี  ตั้งแต่ปี  2541  จะแปลงค่าเป็นเงินบาทโดยใช้อัตราขายถัวเฉลี่ยตามอัตราอ้างอิงของประกาศธนาคารแห่งประเทศไทย  กำไรขาดทุนจากอัตราแลกเปลี่ยนที่เกิดขึ้น รับรู้เป็นรายได้หรือค่าใช้จ่ายทั้งจำนวน
11.
ดอกเบี้ยเงินกู้  บันทึกเป็นต้นทุนของโครงการจนกว่าโครงการจะแล้วเสร็จ  ทั้งนี้รวมถึงดอกเบี้ยเงินกู้ที่ใช้ในการจัดซื้อที่ดินเฉพาะส่วนที่ใช้ในโครงการระหว่างก่อสร้างด้วย
12.
ค่าใช้จ่ายดำเนินงาน  ปันส่วนเข้าต้นทุนโครงการตามอัตราส่วนของผู้ปฏิบัติงานที่เกี่ยวข้องกับการก่อสร้างกับผู้ปฏิบัติงานทั้งหมดของการเคหะแห่งชาติ ยกเว้นค่าใช้จ่ายดำเนินงานของฝ่ายโครงการ  ซึ่งถือเป็นต้นทุนโครงการทั้งจำนวน
13.
เงินอุดหนุนจากรัฐบาล
13.1  เงินอุดหนุนโครงการอาคารให้เช่าสำหรับผู้มีรายได้น้อยที่ได้รับจากรัฐบาล  บันทึกเป็น รายได้รอการรับรู้และเฉลี่ยเป็นรายได้ตามอายุการใช้งานของอาคารให้เช่า
13.2
เงินอุดหนุนโครงการอาคารเช่าซื้อสำหรับผู้มีรายได้น้อย  บันทึกไว้เป็นบัญชีเงินอุดหนุนเช่าซื้อรอโอน เพื่อนำไปลดต้นทุนโครงการอาคารเช่าซื้อสำหรับผู้มีรายได้น้อย  ในกรณีที่ยังมิได้นำไปลดต้นทุนโครงการจะแสดงเป็นรายได้รอการรับรู้ในงบการเงิน
13.3
เงินอุดหนุนโครงการปรับปรุงชุมชนแออัด  เป็นเงินอุดหนุนที่การเคหะแห่งชาติได้รับจัดสรรจากรัฐบาลเพื่อใช้จ่ายในโครงการปรับปรุงชุมชนแออัด  การเคหะแห่งชาติจะรับรู้เงินอุดหนุนดังกล่าวเมื่อมีความเชื่อมั่นอย่างสมเหตุสมผลว่า  การเคหะแห่งชาติจะปฏิบัติตามเงื่อนไขและเชื่อมั่นว่า จะได้รับเงินอุดหนุนนั้น ซึ่งแบ่งได้ดังนี้
13.3.1
เงินอุดหนุนปรับปรุงชุมชนแออัดเพื่อก่อสร้างอาคารให้เช่าซื้อหรือเช่า  
ถือเป็นเงินอุดหนุนที่เกี่ยวข้องกับสินทรัพย์  รับรู้เงินอุดหนุนดังกล่าวโดย
-
เงินอุดหนุนปรับปรุงชุมชนแออัดเพื่อก่อสร้างอาคารให้ชุมชนเช่า  บันทึกเงินอุดหนุนฯ  เป็นรายได้รอการรับรู้  แล้วทยอยรับรู้เป็นรายได้ตามเกณฑ์ตลอดระยะเวลาการตัดจำหน่ายค่าเสื่อมราคาตามสัดส่วนของค่าเสื่อมราคาของสินทรัพย์นั้น
-
เงินอุดหนุนปรับปรุงชุมชนแออัดเพื่อก่อสร้างอาคารให้ชุมชนเช่าซื้อ  บันทึกเงินอุดหนุนฯ ดังกล่าวหักจากราคาทุนของสินทรัพย์นั้น
13.3.2
เงินอุดหนุนปรับปรุงชุมชนแออัดเพื่อปรับปรุงสาธารณูปโภคในชุมชนตามที่รัฐบาลกำหนด ถือเป็นเงินอุดหนุนที่เกี่ยวข้องกับรายได้  โดยรับรู้เงินอุดหนุนฯดังกล่าวเป็นรายได้ตามเกณฑ์คงค้าง ค่าใช้จ่ายในการปรับปรุงสาธารณูปโภคแสดงเป็นค่าใช้จ่ายของการเคหะแห่งชาติ  ในหมวดค่าใช้จ่ายที่ไม่เกี่ยวข้องกับการดำเนินงาน และรายได้เงินอุดหนุนปรับปรุงชุมชนแออัดแสดงเป็นรายได้ในหมวดรายได้ที่ไม่เกี่ยวกับการดำเนินงาน
13.4
เงินอุดหนุนโครงการเสริมสร้างแก้ไขปัญหาคนจนในเมืองในภาวะวิกฤต  เป็นเงินอุดหนุนเพื่อดำเนินการจัดหาโครงการและติดตามประเมินผล ซึ่งถือว่าเป็นเงินอุดหนุนที่เกี่ยวข้องกับรายได้  
โดยแสดงเป็นรายการในหนี้สินหมุนเวียนอื่น
14
การแปลงสินทรัพย์เป็นหลักทรัพย์
14.1
กรณีการทำสัญญาขายสิทธิเรียกร้องบางส่วนให้กับบรรษัทตลาดรองสินเชื่อที่อยู่อาศัย (SMC)

การเคหะแห่งชาติได้ทำธุรกรรมแปลงสินทรัพย์เป็นหลักทรัพย์  โดยการทำสัญญาขายสิทธิเรียกร้องในการรับเงินของลูกหนี้เช่าซื้อให้กับบรรษัทตลาดรองสินเชื่อที่อยู่อาศัย  (SMC)  ซึ่งตามสัญญาลงวันที่  13  กุมภาพันธ์  2545  ข้อตกลงเพิ่มเติมครั้งที่  1  ลงวันที่  14  มีนาคม  2545  และบันทึกสรุปความเข้าใจสัญญาเช่าซื้อขายสิทธิเรียกร้อง  ลงวันที่  1  มิถุนายน  2547  ถือว่าเป็นการขายสิทธิบางส่วน มีส่วนได้เสียที่คงเก็บไว้บางส่วน  มีภาระผูกพันจากการซื้อคืนลูกหนี้ค้างชำระเกิน  4  งวด  และได้รับค่าตอบแทนจากการให้บริการในการเก็บหนี้  สรุปได้ดังนี้
14.1.1
ส่วนที่ขาย บันทึกบัญชีด้วยราคาตามบัญชีจากการปันส่วนราคาตามบัญชีเดิม โดยใช้มูลค่ายุติธรรมของส่วนที่ขายและส่วนที่คงเก็บไว้เป็นเกณฑ์ ซึ่งมูลค่ายุติธรรมของส่วนที่ขาย  ใช้มูลค่าของกระแสเงินสดที่ได้รับจากการขายสิทธิเรียกร้อง
14.1.2
ส่วนได้เสียที่คงไว้  (ดอกเบี้ยในอนาคต)

-
บันทึกด้วยราคาตามบัญชีจากการปันส่วนราคาตามบัญชีเดิม  โดยใช้   มูลค่ายุติธรรมของส่วนที่ขายและส่วนที่คงไว้เป็นเกณฑ์  ซึ่งมูลค่ายุติธรรมของส่วนได้เสียที่คงไว้  (ดอกเบี้ยในอนาคต)  ใช้วิธีประมาณการจากกระแสเงินสดที่คาดว่าจะได้รับในอนาคตตลอดโครงการคิดลดด้วยอัตราถัวเฉลี่ยดอกเบี้ยของเงินลงทุน  (Cost  of  Fund )

-
ส่วนได้เสียที่คงไว้จัดเป็นสินทรัพย์ไม่หมุนเวียน  ในหมวดสินทรัพย์อื่น  ประเภทหลักทรัพย์เผื่อขายแสดงด้วยมูลค่ายุติธรรมทุกสิ้นงวดบัญชี  ผลต่างรับรู้เป็นกำไรขาดทุนจากการปรับมูลค่าในส่วนของผู้ถือหุ้น  และเมื่อเกิดการด้อยค่าจะรับรู้ในงบกำไรขาดทุน
14.1.3
สำรองค่าเผื่อขาดทุนจากการซื้อคืนลูกหนี้
-
เป็นประมาณการภาระผูกพันจากการซื้อคืนลูกหนี้ที่ค้างชำระเกิน  4  งวด  เนื่องจากการเคหะแห่งชาติสามารถไล่เบี้ยหรือยึดอาคารคืนจากลูกหนี้รายนั้นได้  ซึ่งอาจจะเกิดผลขาดทุนหาก    มูลค่าของอาคารที่ยึดคืนมามีมูลค่าต่ำกว่ามูลค่าของลูกหนี้ที่ค้างชำระ  จึงตั้งสำรองค่าเผื่อขาดทุนจากการซื้อคืน  ลูกหนี้ในอัตราร้อยละ  0.5  ของเงินต้นที่ขายให้  SMC  คงเหลือ  ณ  วันขายและทุกสิ้นงวดบัญชีบันทึกรับรู้เป็น  หนี้สินไม่หมุนเวียน  ในหมวดหนี้สินอื่น  ทุกสิ้นงวดบัญชี  คำนวณภาระผูกพัน  และรับรู้ผลต่างเป็นกำไรจากการขายสิทธิเรียกร้องในงบกำไรขาดทุน
กรณีลูกหนี้ที่การเคหะแห่งชาติต้องซื้อคืนลูกหนี้หรือขายทดแทน  การซื้อคืนลูกหนี้บันทึกเป็นลูกหนี้ในรายงานลูกหนี้ปกติของการเคหะแห่งชาติ  และโอนกลับรายการกำไรรอโอนซึ่งได้รับรู้เป็นกำไรเมื่อขายสิทธิเรียกร้องแล้ว  ส่วนลูกหนี้ขายทดแทนบันทึกขายและรับรู้กำไรรอโอนในงบกำไรขาดทุน
14.1.4
หนี้สินบริการบันทึก ณ วันขาย ด้วยมูลค่ายุติธรรม  โดยประมาณจากผลต่างของกระแสเงินสดระหว่างผลตอบแทนในการให้บริการจัดเก็บหนี้ที่ต่ำกว่าผลตอบแทนพอเพียงคูณด้วยอัตราคิดลดทุกสิ้นงวดบัญชี ตัดจำหน่ายเป็นรายได้ในงบกำไรขาดทุนตามสัดส่วนของผลต่างที่เกิดขึ้นจริงกับประมาณการผลต่างตลอดระยะเวลาที่คาดว่าจะได้รับ  และทบทวนประมาณการผลต่างค่าตอบแทนทุกสิ้นงวดด้วยมูลค่า  ยุติธรรม  หากมีหนี้สินบริการเพิ่มขึ้นรับรู้เป็นค่าใช้จ่ายในงบกำไรขาดทุน
14.2
กรณีการทำสัญญาขายสิทธิเรียกร้องให้กับบริษัท  เอ็นเอชเอ  เอสพีวี  จำกัด  (SPV)

การเคหะแห่งชาติได้ทำธุรกรรมแปลงสินทรัพย์เป็นหลักทรัพย์  โดยการทำสัญญาขายสิทธิเรียกร้องในการรับเงินของลูกหนี้เช่าซื้อให้กับบริษัท  เอ็นเอชเอ  เอสพีวี  จำกัด  ตามสัญญาลงวันที่  1 พฤศจิกายน 2545 และวันที่ 5 กรกฎาคม 2547 สัญญาให้การสนับสนุนโครงการแปลงสินทรัพย์เป็นหลักทรัพย์ ลงวันที่  1  พฤศจิกายน  2545  และวันที่  5  กรกฎาคม  2547  รวมทั้งสัญญาบริการ  ลงวันที่  1  พฤศจิกายน  2545   และวันที่  5  กรกฎาคม  2547  สรุปได้ดังนี้
14.2.1
ตามสัญญาขายสิทธิเรียกร้องฯ  ที่เป็นการขายสิทธิเรียกร้องรวมดอกเบี้ย
ในอนาคตทั้งหมด  โดยการเคหะแห่งชาติได้รับเงินสดบางส่วน  ส่วนที่ค้างชำระบริษัทฯจะทยอยชำระคืนให้แก่การเคหะแห่งชาติทุก ๆ  วันชำระเงิน  โดยจะชำระคืนก็ต่อเมื่อมีเงินส่วนเกินคงเหลือในบัญชีรายได้หลัก  (บัญชีรายได้ของบริษัทฯ  ซึ่งได้เปิดและบริหารโดยผู้บริหารโครงการตามสัญญาเกี่ยวกับโครงการแปลงสินทรัพย์เป็นหลักทรัพย์)  การเคหะแห่งชาติบันทึกบัญชี

-
กรณีขายสิทธิเรียกร้องรวมดอกเบี้ยในอนาคต  บันทึกเป็นการขายลูกหนี้ทั้งจำนวน

-
ส่วนที่ค้างชำระบันทึกเป็นลูกหนี้ด้อยสิทธิในสินทรัพย์อื่น  ด้วยมูลค่า  ยุติธรรม  ณ  วันที่ขาย  ผลต่างรับรู้เป็นขาดทุนในงบกำไรขาดทุน
14.2.2 ตามสัญญาให้การสนับสนุนโครงการแปลงสินทรัพย์เป็นหลักทรัพย์กรณีบริษัทฯ ไม่ได้รับเงินจากลูกหนี้ตามสัญญาเช่าซื้อในมูลค่ารวมทั้งสิ้นไม่น้อยกว่าร้อยละ  75  ของราคาทางบัญชี  ณ  วันสรุปรายการ  หักด้วยมูลค่ารวมของการให้การสนับสนุนที่ได้ดำเนินการไปแล้ว  จนกระทั่งการให้การสนับสนุนดังกล่าวมีมูลค่ารวมเท่ากับร้อยละ 100  ของมูลค่าเงินต้นของหุ้นกู้คงค้าง  หลังจากนั้นการเคหะแห่งชาติให้การสนับสนุนไม่น้อยกว่าร้อยละ  100  ของมูลค่าเงินต้นของหุ้นกู้คงค้าง  ณ  สิ้นวันทำการตามสัญญาให้การสนับสนุน  ซึ่งในทางปฏิบัติการเคหะแห่งชาติรับซื้อคืนลูกหนี้ที่ผิดนัดชำระเกิน  3 งวด สำหรับ SPV 1 และ 6 งวด  สำหรับ  SPV 2   และการเคหะแห่งชาติสามารถไล่เบี้ยจากลูกหนี้รายนั้นได้  หากลูกหนี้ไม่สามารถชำระคืนได้  การเคหะแห่งชาติยังสามารถยึดอาคารคืนได้  ซึ่งมูลค่าอาคารที่ซื้อคืนอาจมีมูลค่าต่ำกว่ามูลค่าหนี้ที่ค้างชำระ การเคหะแห่งชาติได้สำรองเผื่อผลขาดทุนจากการซื้อคืนในอัตราร้อยละ 0.50 ของเงินต้นของเงินกู้คงเหลือ
14.2.3
ตามสัญญาให้บริการ  การเคหะแห่งชาติให้บริการเก็บหนี้ให้บริษัทฯ  
โดยไม่ได้ผลตอบแทน   การเคหะแห่งชาติได้บันทึกการให้บริการเป็นหนี้สินบริการ  ณ  วันขายด้วยมูลค่ายุติธรรม  โดยประมาณจากผลต่างของกระแสเงินสดระหว่างผลตอบแทนที่ได้รับตามสัญญา  กับผลตอบแทนที่พอเพียงคูณด้วยอัตราคิดลดทุกวันสิ้นงวดบัญชี ตัดจำหน่ายเป็นรายได้ตามสัดส่วนของประมาณการขาดทุนสุทธิจากการให้บริการตลอดโครงการและทบทวนประมาณการผลต่างตอบแทนทุกสิ้นงวดด้วยมูลค่ายุติธรรม  หากมีหนี้สินบริการเพิ่มขึ้นรับรู้เป็นค่าใช้จ่ายในงบกำไรขาดทุน 

อนึ่ง ตามหมายเหตุข้อ 2.16.1  และ 2.16.2 ผลตอบแทนที่พอเพียงได้จากผลประโยชน์ที่ผู้ให้บริการจัดการจะได้รับ รวมกำไรจากการให้บริการจัดการตามจำนวนที่เรียกร้องในท้องตลาดในอัตราไม่เกินร้อยละ 0.75 ต่อปีของเงินต้นคงเหลือรายเดือนเฉพาะสำหรับลูกหนี้แต่ละรายที่นำเงินมาชำระและอัตราคิดลดใช้อัตราถัวเฉลี่ยดอกเบี้ยของเงินลงทุน  (Cost  of  Fund)

15.
การขายโครงการให้ธนาคาร  การเคหะแห่งชาติมีข้อตกลงร่วมกับธนาคาร  ดังนี้
-
โครงการรามคำแหง   การเคหะแห่งชาติได้มีข้อตกลงกับธนาคารกรุงไทยในการค้ำประกันผู้กู้  กรณีที่ผู้กู้ในโครงการผิดนัดไม่ยอมชำระหนี้กับธนาคารเป็นระยะเวลา  3  งวดติดต่อกัน  การเคหะแห่งชาติจะต้องรับซื้อตามมูลค่าเงินต้นและดอกเบี้ยที่ค้างชำระ
-
โครงการบ้านเอื้ออาทร   การเคหะแห่งชาติได้มีข้อตกลงกับธนาคารออมสิน และธนาคารอาคารสงเคราะห์  ในการค้ำประกันหนี้ของผู้กู้เป็นระยะเวลา  5  ปี  และจะรับซื้อกรณีที่ลูกหนี้ผิดนัดตั้งแต่ 3 งวดขึ้นไป ลูกหนี้ล้มละลายกลายเป็นบุคคลไร้ความสามารถ สาบสูญ ไปเสียจากถิ่นที่อยู่ หาตัวไม่พบ หรือย้ายภูมิลำเนาโดยมิแจ้งให้ธนาคารทราบ  ซึ่งอยู่ภายในระยะเวลาค้ำประกัน สำหรับกรณีลูกหนี้เสียชีวิตหรือเกิดอัคคีภัยในสิ่งปลูกสร้างในระหว่างระยะเวลาค้ำประกัน ให้ทั้งสองฝ่ายร่วมกันพิจารณากำหนดแนวทางปฏิบัติและแก้ไขปัญหาที่เกิดขึ้นให้ได้ข้อยุติภายใน  30  วัน  นับแต่วันที่ฝ่ายใดฝ่ายหนึ่งทราบและได้แจ้งให้อีกฝ่ายหนึ่งทราบ  แต่หากไม่สามารถตกลงกันได้ การเคหะแห่งชาติจะรับซื้อ โดยใช้งบประมาณจากเงินทุนหมุนเวียนจำนวน 300 ล้านบาท ที่รัฐบาลมอบหมายให้ธนาคารอาคารสงเคราะห์จัดตั้งขึ้น
16.
ลูกหนี้โครงการราชภัฏที่ยังไม่เรียกเก็บ   การเคหะแห่งชาติได้รับจ้างสถาบันราชภัฏทั่วประเทศสร้างที่พักอาศัยให้กับนักศึกษา  โดยจะเรียกเก็บเงินจากสถาบันราชภัฏเมื่อโครงการก่อสร้างแล้วเสร็จและส่งมอบโครงการแล้ว  ในระหว่างการก่อสร้างการเคหะแห่งชาติจะบันทึกบัญชีเป็นงานระหว่างก่อสร้างโครงการเคหะ   ข้าราชการและหน่วยงานอื่น  ทุกสิ้นงวดจะโอนปิดบัญชีงานระหว่างก่อสร้างโครงการเคหะข้าราชการและ    หน่วยงานอื่นเข้าบัญชีค่าใช้จ่ายโครงการพิเศษ  และบันทึกบัญชีรายได้โครงการพิเศษตามสัดส่วนของงานที่ทำเสร็จคู่กับลูกหนี้โครงการราชภัฏที่ยังไม่เรียกเก็บ  เมื่อโครงการแล้วเสร็จและสถาบันราชภัฏได้รับมอบโครงการแล้วจะทยอยโอนไปบัญชีลูกหนี้โครงการราชภัฎเพื่อเรียกเก็บเงินตามงวดที่ถึงกำหนดชำระต่อไป

